বাংলার খিলজি রাজবংশ
খিলজি রাজবংশ বা (বানানভেদে) খলজি রাজবংশ বাংলায় মুসলিম শাসনের ভিত্তি স্থাপনকারী প্রথম রাজবংশ। বর্তমান আফগানিস্তানের গারমসির অঞ্চল থেকে আগত রাজবংশটি মুহাম্মাদ বিন বখতিয়ার খলজী দ্বারা প্রতিষ্ঠিত হয়েছিল। তিনি ছিলেন তুর্কি-আফগান ও ঘুরি সাম্রাজ্যের সেনাপতি। খিলজিদের শাসন ১২০৪ থেকে ১২৩১ সাল পর্যন্ত বিস্তৃত ছিল। তবে ১২২৭ সালে নাসিরুদ্দিন মাহমুদের দ্বারা অন্তর্বর্তীকালীন সময়টুকু বাদে। ইওয়াজ খিলজির শাসনামলে বাংলা তার প্রথম নৌবাহিনী, বন্যা প্রতিরক্ষা ব্যবস্থা এবং গ্র্যান্ড ট্রাঙ্ক রোডের সাথে সংযোগের মতো বড় উন্নয়নের অভিজ্ঞতা লাভ করে।